stanford-oval/wikipedia huggingface dataset:
Vilhelm I (Hessenin vaaliruhtinas)
Aiheesta muualla

Kuvia tai muita tiedostoja aiheesta Vilhelm I (Hessenin vaaliruhtinas) Wikimedia Commonsissa
Herman von Petersdorff: Wilhelm I. (saksaksi) Allgemeine Deutsche Biographie (1898), Deutsche Biographie.
Raymond v. Raymond

| Raymond v>  Raymond Usher |
| --- | --- | --- |

Studioalbumin tiedot
 Äänitetty : 2008-2010
 Julkaistu: 30. maaliskuuta 2010 (katso julkaisuhistoria)
 Tuottaja(t): Usher (vastaava), Jermaine Dupri, Bryan-Michael Cox, will.i.am, Zaytoven, Polow da Don, RedOne, Danja, The Runners, Jim Jonsin, Jimmy Jam and Terry Lewis, Bangladesh
 Tyylilaji: R&B, pop
 Kesto: 58.59
 Levy-yhtiö: LaFace Records
Muut kannet
 Deluxe Editionin kansi
Usherin muut julkaisut
| Here I Stand 2008 | Raymond v. Raymond 2010 | Versus 2010 |
Raymond v. Raymond on R&B-artisti Usherin kuudes studioalbumi. Albumi julkaistiin 30. maaliskuuta 2010 LaFace Recordsin kautta. Albumi myi ensimmäisellä viikollaan 329 000 kappaletta ja sijoittui Billboard 200 -listan kärkeen. Nyt albumia on myyty Yhdysvalloissa yli miljoona kappaletta ja se on ylittänyt platinarajan.
Taustatietoa

Albumin alkuperäinen nimi oli Monster, mutta se muutettiin muotoon Raymond vs. Raymond. Tästä versiosta pudotettiin vielä "s" -kirjain ja albumin nimi tuli nykyiseen muotoonsa. 5. lokakuuta julkaistiin albumin ensimmäinen single "Papers". Albumi palkittiin vuoden 2010 American Music Awards -gaalassa vuoden parhaana Soul/R&B -albumina.
Usher aloitti hänen "OMG" -kappaleensa mukaan nimetyn OMG Tour -kiertueen 10. marraskuuta 2010. Kiertue kestää 1. kesäkuuta 2011 asti ja se käsittää suuren osan Yhdysvaltoja ja Australiaa sekä osan Keski-Eurooppaa.
Kappaleet

"Monstar" (tuottanut Jimmy Jam & Terry Lewis) (5:01)
"Hey Daddy (Daddy's Home)" (tuottanut The Runners) (3:44)
"There Goes My Baby" (tuottanut Jim Jonsin, Rico Love) (4:41)
"Lil Freak" (mukana Nicki Minaj) (tuottanut Polow da Don) (3:54)
"She Don't Know" (mukana Ludacris) (tuottanut Bangladesh, Sean Garrett) (4:03)
"OMG" (mukana will.i.am) (tuottanut will.i.am) (4:29)
"Mars vs. Venus" (tuottanut Jimmy Jam & Terry Lewis) (4:22)
"Pro Lover" (tuottanut Jimmy Jam & Terry Lewis) (5:03)
"Foolin' Around" (tuottanut Bryan-Michael Cox, Jermaine Dupri) (4:11)
"Papers" (tuottanut Zaytoven, Sean Garrett) (4:21)
"So Many Girls" (taustalaulu: Diddy) (tuottanut Danja) (4:36)
"Guilty" (mukana T.I.) (tuottanut AJ "Prettyboifresh" Parhm) (3:44)
"Okay" (tuottanut James "JLack" Lackey) (3:15)
"Making Love (Into the Night)" (tuottanut Jim Jonsin, Rico Love) (3:36)
Singlet > Viralliset singlet

"He Daddy (Daddy's Home)" oli albumin ensimmäinen single. Se julkaistiin 8. joulukuuta 2009. Single sijoittui Billboard Hot 100 -listan 24. sijalle. Hot R&B/Hip-Hop Songs -listalla sijoitus oli toinen sija. Singleversiolla oli mukana myös rap-artisti Plies.
"Lil Freak" julkaistiin 2. maaliskuuta 2010 albumin toisena singlenä. Singlellä vieraiee naisräppäri Nicki Minaj. Single sijoittui Billboard 200 -listan 40. sijalle ja Hot R&B/Hip-Hop Songs -listan 8. sijalle.
"OMG" single julkaistiin 22. maaliskuuta 2010. Singlellä vieree ja sen on tuottanut The Black Eyed Peas -yhtyeestä tuttu will.i.am. Single sai palautetta laidasta laitaan. Hyvää palutetta single sai sen tuotannosta ja sen tuomasta "klubi fiiliksestä". Kritiikkiä tuli autotunesta, jota will.i.am käyttää kappaleella. Kritiikistä huolimatta single sijoittui Yhdysvaltain Billboard Hot 100 -listan ensimmäiselle sijalle. Sijoituksena oli ensimmäinen sija myös Australiassa, Irlannissa ja Uudessa-Seelannissa sekä Britannian UK Singles Chart ja UK R&B Chart -listoilla.
"There Goes My Baby" -single julkaistiin 15. kesäkuuta 2010. Single sijoittui 25. sijalle Billboard Hot 100 -listalla. Hot R&B/Hip-Hop Songs -listalla sijoituksena oli kuitenkin ensimmäinen sija.
Kappale "More" julkaistiin 22. marraskuuta 2010 albumin viidentenä ja viimeisenä singlenä. Billboard Hot 100 -listalla se sijoittui sijalle 15. Kanadan Canadian Hot 100 -listalla single saavutti ykkössijan.
Singlet > Promosinglet

"Papers" on albumilta julkaistu promosingle. Se julkaistiin 16. lokakuuta 2009. Vaikka single olikin promosingle se sijoittui Hot R&B/Hip-Hop Songs -listan ykköspaikalle. Billboard Hot 100 -listalla se sijoittui sijalle 31.
Listasijoitukset

| Lista (2010) | Sija |
| --- | --- |
Australian Albums Chart: 2
Australian Urban Albums Chart: 1
Austrian Albums Chart: 68
Belgian Albums Chart (Flanders): 43
Belgian Albums Chart (Wallonia): 67
Canadian Albums Chart: 4
Dutch Albums Chart: 34
European Top 100 Albums: 8
French Albums Chart: 32
German Albums Chart: 47
Greek Albums Chart: 4
Irish Albums Chart: 17
New Zealand Albums Chart: 8
Scottish Albums Chart: 8
South African Albums Chart: 17
Swiss Albums Chart: 20
UK Albums Chart: 2
UK R&B Chart: 2
US Billboard 200: 1
US Billboard R&B/Hip-Hop Albums: 1
Julkaisuhistoria

| Maa | Päiväys |
| --- | --- |
 Saksa: 26. maaliskuuta 2010
 Yhdysvallat: 30. maaliskuuta 2010
 Kanada: 30. maaliskuuta 2010
 Brasilia: 15. huhtikuuta 2010
 Japani: 21. huhtikuuta 2010
 Britannia: 26. huhtikuuta 2010
Rubiinikolibri

| Rubiinikolibri |
| --- | --- |
 Naaras
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Clytolaema
Laji::  rubricauda
Kaksiosainen nimi
 Clytolaema rubricauda  (Boddaert, 1783) 
Katso myös
   Rubiinikolibri Wikispeciesissä   Rubiinikolibri Commonsissa 
Infobox OKNimi-testi OKIUCN-testi OK: 
Rubiinikolibri (Clytolaema rubricauda) on Brasilian kotoperäinen kiitäjälintu, ja sukunsa Clytolaema ainoa laji. Sen esiintymisalue käsittää maan itäosan Goiásista Rio Grande do Suliin. Pieter Boddaert kuvaili lajin holotyypin Rio de Janeirosta vuonna 1783.
Koiras
Videopelivuosi 1982

Tämä artikkeli käsittelee vuoden 1982 videopelijulkaisuja ja videopelimaailman merkittäviä tapahtumia.
Tapahtumat > Uusia yhtiöitä

Electronic Arts perustetaan.
Lucasfilm Games perustetaan.
MicroProse perustetaan.
Ultimate Play The Game perustetaan.
Laitteistojulkaisuja > Pelikonsolit

Atari 5200
ColecoVision
Vectrex
Laitteistojulkaisuja > Tietokoneet

Commodore 64 julkaistaan.
NEC PC-9801 julkaistaan.
ZX Spectrum julkaistaan.
Sharp X1 julkaistaan.
Huomattavat julkaisut

Choplifter
Cytron Masters
Demon Attack
Dig Dug
Gravitar
The Hobbit
Joust
Moon Patrol
Pitfall!
Pole Position
Xevious
Ruth Jebet

| Ruth Jebet |
| --- | --- |
 Ruth Jebet Rion olympialaisissa 2016.
Henkilötiedot
Syntynyt: 17. marraskuuta 1996 (ikä 27) Kenia
Kansalaisuus:   Bahrain
Yleisurheilija
Pituus:  162
Paino:  51
Laji:  estejuoksu
Ennätykset:  3000 m ej: 8.52,78 AR (27.8.2016)
Aiheesta muualla
Timanttiliiga
| Mitalit> Maa:  Bahrain.Naisten yleisurheilu. Olympialaiset  | Mitalit> Maa:  Bahrain.Naisten yleisurheilu. Olympialaiset  | Mitalit> Maa:  Bahrain.Naisten yleisurheilu. Olympialaiset  | Maa:  Bahrain> Naisten yleisurheilu. |
| --- | --- | --- | --- |
|  Kultaa | Rio 2016 | 3 000 m estejuoksu |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Pronssia | Kampala 2017 | joukkue |  |
| Aasian kisat  | Aasian kisat  | Aasian kisat  |  |
|  Kultaa | Incheon 2014 | 3 000 m estejuoksu |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Pune 2013 | 3 000 m estejuoksu |  |
Ruth Jebet (s. 17. marraskuuta 1996) on kenialaissyntyinen Bahrainia edustava 3 000 metrin estejuoksun olympiavoittaja ja entinen maailmanennätyksen haltija. Hän sai Bahrainin edustusoikeuden vuonna 2013. Jebet on 162 senttimetriä pitkä ja painaa 51 kilogrammaa.
Jebet voitti 3 000 metrin estejuoksun Aasian-mestaruuden 2013. Vuoden 2014 alle 20-vuotiaiden MM-kilpailuissa Eugenessa hän voitti kultaa ajalla 9.36,74. Myöhemmin samana vuonna hän voitti kultaa Aasian kisoissa ajalla 9.31,36. Pekingin MM-kilpailuissa 2015 hän sijoittui 11:nneksi. Jebet saavutti helmikuussa 2016 hopeaa Aasian hallimestaruuskilpailujen 3 000 metrin juoksussa ja Aasian maastojuoksumestaruuskilpailuissa. Vuoden 2016 kesäolympialaisissa Rio de Janeirossa hän voitti kultaa uudella Aasian ennätyksellä 8.59,75. Hän juoksi 27. elokuuta 2016 Saint-Denis'n Timanttiliigan kilpailussa maailmanennätysajan 8.52,78. Maailmanennätyksen rikkoi heinäkuussa 2018 kenialainen Beatrice Chepkoech. Jebet sijoittui Kampalan maastojuoksun MM-kilpailuissa 2017 seitsemänneksi ja sai joukkuepronssia. Lontoon MM-kilpailuissa 2017 hän oli estejuoksussa viides.
Vuoden 2017 joulukuussa Jebet antoi positiivisen erytropoietiinia sisältäneen dopingnäytteen. Hän oli väliaikaisessa kilpailukiellossa helmikuusta 2018 lähtien ja maaliskuussa 2020 hän sai neljän vuoden kilpailukiellon, joka päättyy helmikuussa 2022.
Henkilökohtaiset ennätykset

5 000 metrin juoksu: 14.53,41 (Baku 2017)
3 000 metrin estejuoksu: 8.52,78 (Saint-Denis 2016)
Aiheesta muualla

Kuvia tai muita tiedostoja aiheesta Ruth Jebet Wikimedia Commonsissa
Weihnachten mit Heino

| Weihnachten mit Heino Heino |
| --- | --- | --- |

Studioalbumin tiedot
 Julkaistu: 1969
 Formaatti: LP-levy
 Tyylilaji: schlager
 Levy-yhtiö: EMI
Heino muut julkaisut
| Festliche Choräle und Weihnachtslieder 1969 | Weihnachten mit Heino 1969 | Halli, hallo, wir fahren 1970 |
Weihnachten mit Heino on saksalaisen laulajan Heinon studioalbumi vuodelta 1969.
Kappaleet

Einsam unter weißen Zweigen
Oh, du Fröhliche (Potp.)
Es ist für uns eine Zeit angekommen
Hohe Nacht der klaren Sterne
Weihnachten im Hafen
Wenn es wieder schneit
Stille Nacht (Potp.)
Die Himmel rühmen
So nimm denn meine Hände
Lobe den Herren
Menschen, die ihr wart verloren
Still wie die Nacht
Ich bete an die Macht der Liebe
Ave Maria (Bach-Gounod)
Rusina

Rusinoita.
Rusinat ovat kuivattuja viinirypäleitä. Ne kuivataan joko auringossa tai kuivatusuunissa, kunnes kosteus on 15–25 prosenttia. Rusinoita käytetään leivonnassa, ruoanlaitossa ja siman mausteena. Niitä syödään myös sellaisenaan. Rusinat ovat erittäin makeita, koska niissä on sokereita noin 60 prosenttia, josta noin puolet on hedelmäsokeria. Rusinantyyppisiä tuotteita ovat:
kalifornian rusinat – auringossa kuivatut Thompson-lajikkeen rypäleet
vaaleat Kalifornian rusinat – uunissa kuivatut Thompson-lajikkeen rypäleet
korintit – kuivattuja, tummia Zante-rypäleitä (Vitis vinifera var. apyrena), jotka ovat saaneet nimensä kreikkalaisesta Korintin kaupungista
sultana-rusinat – kuivattuja vaaleita tai kullanvärisiä Sultana-rypäleitä Turkista, Australiasta tai Etelä-Afrikasta
muscatel-rusinat – isoja siemenellisiä tummia rusinoita, joita myydään etenkin joulun aikaan.
Luomurusinoita ei ole käsitelty rikkidioksidilla, muut usein on. Rusinoiden pintakäsittelyyn käytetään myös kasviöljyä.
Aiheesta muualla

Kuvia tai muita tiedostoja aiheesta Rusina Wikimedia Commonsissa
Frank Korsinen : Suomalaisten pelto kasvaa rusinoita - Kaliforniassa, Suomen Kuvalehti, 01.01.1934, nro 1, s. 26, Kansalliskirjaston digitaaliset aineistot
Saarimäen kansakoulu

Saarimäen kansakoulu voi tarkoittaa seuraavia kansakouluja:
Saarimäen kansakoulu (Halikko)
Saarimäen kansakoulu (Nilsiä)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saarimäen kansakoulu”, voi hakea sivunnimihaulla, laajalla sivunnimihaulla tai tekstihaulla.
Weisut ia Ennustoxet

Weisut ia Ennustoxet
Weisut ia Ennustoxet Mosesen Laista ia Prophetista Wloshaetut ("Veisut ja ennustukset, Mooseksen laista ja profeetoista uloshaetut") oli Mikael Agricolan suomennos eräistä Raamatun Vanhan testamentin osista. Teos ilmestyi vuonna 1551. Se oli osa Agricolan raamatunsuomennostyötä, josta oli kolme vuotta aiemmin ilmestynyt Uuden testamentin suomennos Se Wsi Testamenti ja samana vuonna psalmien suomennos Dauidin Psalttari.
Teoksen nimen mukaisesti suomennetut osat olivat peräisin Mooseksen kirjoista ja profeetallisista kirjoista. Teoksen alussa oli kuusi Vanhan testamentin historiallisista kirjoista valittua virttä eli weisua. Varsinaisista kirjoista teos sisälsi osan Jesajan, Jeremian, Hesekielin ja Danielin kirjoista, sekä Valitusvirret ja yhdeksän ensimmäistä ns. pientä profeettaa, eli Hoosean kirjasta Sefanjan kirjaan, kokonaisuudessaan.
Malliltaan teos noudattaa jossain määrin Johannes Bugenhagenin julkaisemaa latinankielistä psalttaria.
Agricola liitti teokseen erilaisia alkupuheita ja selityksiä, jotka selittivät muun muassa profetioiden sisältöä sekä kirjojen historiallista ja maantieteellistä taustaa. Nämä oli lainattu saksan- ja ruotsinkielisistä lähteistä, eli Lutherin ja Kustaa Vaasan Raamatuista, sekä Vulgatasta.
Seuraavana vuonna Agricola täydensi profeettakirjojen suomennostyötä julkaisemalla teoksen Ne Prophetat. Siinä julkaistut kirjat, loput kolme pientä profeettaa, jäivät pois Weisut ja Ennustoxet -teoksen painoksesta, koska suomennokset eivät ehtineet Tukholmaan ajoissa painettaviksi kelirikon takia. Nämä kaksi teosta päättivät Agricolan raamatunsuomennosurakan, joka loppui rahoituksen puutteeseen. Keskeneräisenkin Vanhan testamentin suomennokset tarjosivat kuitenkin pohjan vuosien 1642 ja 1758 raamatunsuomennoksille, Biblialle.
Aiheesta muualla / Lähteitä

Weisut ia Ennustoxet (Arkistoitu – Internet Archive)
Biblia 350 v: suomalainen Raamattu ja Suomen kulttuuri. Toim. J. Nuorteva. Helsinki: Suomalainen kirjallisuuden seura 1992
Finbible
Suomalaiset Raamatunkäännökset 1933/38, 1776 1642 ja Se Wsi Testamentti 1548 ja Vanha Testamentti 1552 (Niiltä osin kuin käännös on tehty)
Rein Tölp

| Rein Tölp> Henkilötiedot |
| --- | --- |
Syntynyt: 11. lokakuuta 1941 Tallinna, Ostlandin valtakunnankomissariaatti
Kuollut: 16. huhtikuuta 2018 (76 vuotta) Tallinna, Viro
Kansalaisuus:   Viro  Neuvostoliitto
Ammatti:  urheiluvaikuttaja
Yleisurheilija
Pituus:  184 cm
Paino:  74 kg
Laji:  keskimatkojen juoksu
Seura:  Kalev Tallinna
Valmentaja:  Olav Karikos
Ennätykset:  400 m 48,0 (1965)   800 m 1.47,7 (1964)   1 000 m 2.20,8 (1965)   1 500 m 3.47,2 (1968)   2 000 m 5.15,2 (19xx)   3 000 m 8.21,2 (1970)   400 m aidat 53,2 (1968) 
Uran alku:  1957
Rein Tölp (11. lokakuuta 1941 Tallinna Ostlandin valtakunnankomissariaatti - 16. huhtikuuta 2018 Tallinna) oli virolainen 1960-luvulla menestynyt virolainen keskimatkojen juoksija ja uransa jälkeen urheiluvaikuttaja.
Huippu-urheilijaksi lapsuuden vaikeuksista huolimatta

Vaikka Rein Tölp 16-vuotiaana aktiiviurheilun aloittaneena ja seuraavana vuonna Viron nuorten mestaruuden voittaneena, hänen varhaisnuoruutensa ei antanut viitteitä tulevasta urheilu-urasta. Hän kärsi 3-4 -vuotiaana poliosta, keuhkot eivät olleet nuorena täysin terveet ja sairasti vakavan tulirokon.
Vuonna 1961 hän yllätti Viron silloisen 800 metrin ykkösnimen Mart Vildin parantaen samalla omaa ennätystään 4,5 sekuntia. Seuraavana kesänä hän osallistui Neuvostoliiton mestaruuskilpailuihin 800 metrille ja saavutti hieman yllättäen pronssia. Seuraava vuosi toi hänelle uuden Viron 800 metrin ennätyksen ajalla 1.47,9 Neuvostoliiton mestaruuskisoissa voiton mennessä Valeri Buliševille.
Virolainen olympiaurheilija Neuvostoliiton asussa

Näin Tölpillä oli edellytykset päästä Neuvostoliiton olympiajoukkueeseen vuoden 1964 Tokion kesäolympialaisiin. Hän paransi heti kauden 1964 alussa Znamenskin veljesten muistokisoissa ennätystään aikaan 1.47,8. Olympiakarsinnoista Tölp selvisi jälleen Buliševin jälkeen toisena, ja näin olympiamatka oli selvä. Itse olympialaisissa Tölp eteni alkueristä välieriin, joissa hän 5:ksi sijoittuneena karsiutui loppukilpailusta.
Tölpin ura 800 metrin huipulla jatkui vielä Tokion jälkeen. Vuoden 1965 Neuvostoliiton mestaruuskisoissa tuli pronssia ja seuraavana vuonna 1966 hän oli Neuvostoliiton edustajana Budapestin EM-kisoissa. Niissä hän eteni välieriin, mutta putosi niukasti välieränsä 5. sijalla loppukilpailusta. Tölpillä näytti olevan edellytykset seuraavallekin olympiamatkalle Meksikon vuoden 1968 olympialaisiin voitettuaan Neuvostoliiton mestaruuden, mutta matkaan lähetettiin ainoastaan yksi Neuvostoliiton edustaja; nuori, nouseva tähti, ukrainalaistaustainen Jevhen Aržanov.
Vuosina 1961–1971 Rein Tölp saavutti 15 Viron mestaruutta 400–1 500 metrin matkoilla ja 400 metrin aitajuoksussa. Lisäksi hän oli seitsemän kertaa Viron viestimestari Tallinnan Kalevin joukkueessa. Tölp paransi Viron juoksuennätyksiä yhdeksän kertaa, viesteissä 12 kertaa. Hän kilpaili Viron ja Neuvostoliiton maajoukkueissa yhteensä 37 kertaa.  Tölp tuli suomalaisille tutuksi 1960-luvun maaotteluissa, joissa kova kilpakumppani Suomen puolella olivat mm. "Parta-Pekka" Juutilainen ja Keijo Ceder. Rein Tölpin päämatkan eli 800 metrin ennätys 1.47,7 säilyi 20 vuotta Viron ennätyksenä ennen kuin Raivo Mägi rikkoi sen vuonna 1984.
Urheilu-uran jälkeen > Neuvosto-Viron urheiluhallinnossa

Urheilu-uran jälkeen Tölpistä tuli Neuvosto-Virossa urheiluhallinnon työntekijä. Vuosina 1972-1976 hän oli urheilutoiminnan johtajana Tallinnan alueella, vuosina 1976-1977 Dynamon opetusurheiluhallinnon päällikkönä ja 1977-1981 Tallinnan urheilutoimikunnan puheenjohtaja. Hän oli mukana myös vuodesta 1979 Tallinnan olympiaregatan järjestelyissä. Sen jälkeen Tölp toimi vuosina 1981–85 Tallinnan kaupungintalon ja 1985–1989 Salmen kulttuuripalatsin apulaisjohtajana.
Urheilu-uran jälkeen > Itsenäisessä Virossa ensin urheiluhallinossa, sitten liike-elämässä

Tölp toimi Pirita velodromin johtajana vuosina 1994-95 ja vuodesta 2007 Piritan hallintoneuvoston kulttuuri- ja koulutusvaliokunnan jäsenenä.
1990-luvun puolivälissä Tölp siirtyi liike-elämänpalvelukseen. Hän toimi Metsäliitto-Yhtymään kuuluvan paperitukkurin Amerpapin Baltian-toimintojen johtaja. Hän perusti Amerpapin tytäryhtiöt Viron jälkeen Latviaan ja Liettuaan. Sen jälkeen hän siirtyi virolaisen lasinjalostusyhtiön W-Glassin markkinointitehtäviin.
Eläköidyttyään 2000-luvun alussa Rein Tölp, siirtyi Viron eläkeläisliiton palvelukseen toimitusjohtajaksi. Polittisesti hän oli aluksi mukana oikeistolaisen EKRE:n edustajana kunnallispolitiikassa. Myöhemmin hän siirtyi Viron keskustapuolueen edustajaksi.
Kuva vuodelta 1996, jossa Rein Tölp vasemmalla. Tässä vaiheessa hän oli siirtymässä uudelleen itsenäistyneen Viron yritysmaailman palvelukseen.
Waldorfinsalaatti

Waldorfinsalaatti, jossa on myös viinirypäleitä.
Waldorfinsalaatti tai waldorf-salaatti on New Yorkissa sijainneen Waldorf-hotellin mukaan nimensä saanut salaatti, joka sisältää omenaa, lehtiselleriä tai juuriselleriä sekä saksanpähkinää majoneesista, ranskankermasta tai jogurtista valmistetussa kastikkeessa. Se tarjoillaan tyypillisesti lehtisalaattipedillä alkuruoaksi tai kevyenä ateriana.
Historiaa

Salaatti kehitettiin vuosien 1893 ja 1896 välillä Waldorf-hotellissa, joka oli nykyisen Waldorf-Astoria Hotelin edeltäjä. Sen kehittäjäksi mainitaan yleisimmin hotellin ravintolan päähovimestari Oscar Tschirky. Vuonna 1896 waldorfinsalaatti mainittiin hänen mukaansa nimetyssä keittokirjassa, mutta resepti ei vielä tuolloin sisältänyt pähkinöitä. Saksanpähkinät olivat mukana, kun resepti julkaistiin vuoden 1928 Rector Cook Bookissa.
Resepti

Waldorf-Astoria Hotelin keittiömestarin David Garcelonin mukaan salaatin valmistus aloitetaan pinnoittamalla saksanpähkinät munanvalkuaisella ja sokeri-mausteseoksella (fenkoli, korianteri, cayennepippuri) ja laittamalla ne uunipellille paahtumaan, kunnes sokeri on karamellisoitunut. Sillä välin pilkotaan kuorittu juuriselleri ja hapahkot omenat julienne-tyyppisiksi tulitikkumaisiksi suikaleiksi mandoliinileikkurilla tai terävällä veitsellä.
Alun perin waldorfinsalaatin kastike tehtiin majoneesista, mutta nykyisin Waldorf-Astoria Hotelin keittiö valmistaa kastikkeen kevyemmin ranskankermasta, sitruunamehusta, saksanpähkinäöljystä, valkopippurista ja ripauksesta mustatryffeliä. Keittiömestarin mukaan myös hapankerma tai jogurtti-majoneesisekoitus tai jokin muu pähkinäöljy toimivat hyvin.
Muunnelmia

Waldorfinsalaatin resepteissä käytetään joskus juurisellerin sijasta lehtisellerin varsia, jolloin mausta tulee hieman raikkaampi ja kevyempi. Saksanpähkinöiden sijasta käyvät myös hieman makeammat pekaanipähkinät. Salaattiin voidaan lisätä myös ruokaisampia aineksia, kuten kanaa, kalkkunaa sekä viinirypäleitä, rusinoita tai taatelinpaloja.
Käännös suomeksi
Vilhelm II Oranialainen

| Vilhelm II Oranialainen |
| --- | --- |

Henkilötiedot
Syntynyt: 27. toukokuuta 1626 Haag, Yhdistyneet provinssit
Kuollut: 6. marraskuuta 1650 (24 vuotta) Haag, Yhdistyneet provinssit
Vilhelm II Oranialainen (holl. Willem II van Oranje; 27. toukokuuta 1626 – 6. marraskuuta 1650) oli Orania-Nassau-sukuun kuulunut Alankomaiden neljäs käskynhaltija vuosina 1647–1650. Hänen lyhyttä kauttaan leimasi sisäpoliittinen valtakamppailu.
Elämä ja ura

Vilhelm oli Oranian ruhtinaan Fredrik Henrikin ja hänen vaimonsa Amalia von Solmsin poika ja Vilhelm Vaiteliaan pojanpoika. Vuonna 1631 hyväksytyllä lailla Fredrik Henrikin virat ja arvonimet tehtiin perinnöllisiksi hänen suvulleen. 14-vuotias Vilhelm avioitui 12. toukokuuta 1641 Whitehallin kuninkaallisessa kappelissa Englannin Kaarle I:n vanhimman tyttären, yhdeksänvuotiaan Maria Stuartin (1631–1660) kanssa. Vilhelm oli jo varhaisesta nuoruudestaan lähtien isänsä mukana tämän sotaretkillä, ja hän kunnostautui ratsuväkitaistelussa Burgerhoutissa 5. syyskuuta 1643.
Isänsä kuoleman jälkeen maaliskuussa 1647 Vilhelm sai Oranian ruhtinaan arvonimen sekä kaikkien muiden Alankomaiden maakuntien paitsi Friisinmaan käskynhaltijan ja tasavallan kenraalikapteenin ja kenraaliamiraalin virat. Vuoden 1648 alussa Münsterissä solmittiin rauha, joka päätti kahdeksankymmenvuotisen sodan. Sopimuksella Espanja tunnusti Alankomaiden itsenäisyyden ja teki suuria myönnytyksiä Alankomaiden maakunnille erityisesti niiden kaupan osalta. Vilhelm, joka oli aina vastustanut politiikkaa, joka luopui Alankomaiden ja Ranskan liitosta saadakseen Espanjalta paremmat ehdot, teki kaikkensa estääkseen sopimuksen ratifioinnin, mutta ei onnistunut. Hän ei kuitenkaan luopunut kunnianhimoisista suunnitelmistaan, vaan aloitti neuvottelut Ranskan hallituksen kanssa ja suunnitteli jatkavansa sotaa valloittaakseen osan Espanjan Alankomaista (nykyinen Belgia). Hän tuki myös lankoaan Kaarle II:ta toivoen voivansa palauttaa tämän Englannin valtaistuimelle.
Hollandin maakunnan johtajat pelkäsivät, että Vilhelmin kunnianhimoiset tavoitteet johtaisivat sotaan, ja hajottivat osan maakunnan palkkalistoilla olleista joukoista. Tämän jälkeen Vilhelm kääntyi Alankomaiden parlamentin puoleen, jossa oli kateutta Hollandin vaikutusvaltaa kohtaan. Parlamentti myönsi hänelle poikkeuksellisia valtuuksia, ja 30. heinäkuuta 1650 Vilhelm vangitsi kuusi Hollandin maakunnan johtajaa ja määräsi armeijansa marssimaan Amsterdamiin. Yritys vallata kaupunki epäonnistui, mutta Holland alistui kuitenkin Vilhemin valtaan. Vilhem aloitti nyt uudet neuvottelut Ranskan hallituksen kanssa, ja jo lokakuun alussa Pariisissa laadittiin sopimusluonnos, mutta Vilhem kuoli isorokkoon marraskuussa. Viikko hänen kuolemansa jälkeen hänen leskensä synnytti pojan, josta tuli myöhemmin Englannin kuningas Vilhelm III. Tasavallan käskynhaltijan virka jäi Vilhelmin kuoltua täyttämättä, ja valta siirtyi joksikin aikaa parlamentille.
Aiheesta muualla

Kuvia tai muita tiedostoja aiheesta Vilhelm II Oranialainen Wikimedia Commonsissa
Werner Bros.

Werner Bros. on tamperelainen musiikkiyhtye, joka on perustettu vuonna 1987.